**Sedelighetstilstanden i Norge**

Antallet levendefødte barn i Norge var:

|  |  |  |  |
| --- | --- | --- | --- |
| i | året | 1851: | 44.899 |
|  | » | 1852: | 44.219 |
|  | » | 1853: | 46.039 |
|  | » | 1854: | 49.896 |
|  | » | 1855: | 49.541 |

Av disse var født utenfor ekteskap:

|  |
| --- |
|  |
| i | året | 1851: | 4090 |
|  | » | 1852: | 4220 |
|  | » | 1853: | 4144 |
|  | » | 1854: | 4533 |
|  | » | 1855: | 4603 |

Altså gjennomsnittlig mellom 4 og 5 tusen uekte fødte barn, eller omtrent 1/11-del av alle de barn som fødes i landet.

Dette var tall. Men vil man ha en forestilling om hvorledes de forhold som disse tallene antyder, kunne vise seg i virkeligheten? […]

Som eksempel nevner jeg et stykke av mine […] reiseberetninger for 1851:

[…]

«I den neste husmannsstue som jeg kom til, var det fattig, men dog «bergelig»; konen, som jeg traff hjemme, klagde heller ikke for sin egen del.

«Men ellers er det mest bare svæltihæl for fattigfolk; for gårdbrukerne er så harde, at nå for tiden vil de ikke la folk leve.»

– «Hvordan kan du da tale så, min mor?»

– «Jo, det skal du nok høre. For nå er det en jente som holder til her hos os med 2 barn, og hun har ingen ting, og når hun så tar ungene med seg ut tidlig om morgenen, så kan hun gå mest halve bygda rundt, og når hun så kommer hjem om kvelden, så kan hun ha med seg kanskje høyden 3 merker mel – så harde er de. Og så kan hun ikke gå mer enn hver tredje dag – ellers sier de at hun går for ofte; men så blir det ikke mer enn 1 mark mel til 3 mennesker, og det er da ikke til at leve av.»

– «Men, hvordan kan det ha seg? En pike med 2 barn?»

– «Ja, hun har hatt 5; men 1 er død og 1 tjener og 1 gjeter nå i sommer, og det er en snekker som er far til dem alle sammen.»

– «Men sørger da ikke han for moren og barna?»

– «Han? Nei, han drikker opp mest hver skilling han tjener – og han tjener gruskt; for han er den bedste snekker i bygda – og det er nærmest som en begivenhet når hun kan få en 12 skilling eller så.» […]

«Det neste menneske jeg traff, var et fruentimmer som holdt på å luke en potetåker. Hun fortalte meg sin historie: for 8 år siden måtte hun forlate tjenesten, da hun var gravid; i 3 år vandret hun så omkring i bygda med barnet sitt, inntil hun endelig fikk faren til å ekte henne; men de hadde ennå ikke kunnet få noen plass, var bare innerster og eide ingen ting; potetåkeren hadde de leid av en husmann; men de hadde ikke hatt anledning til å gjødsle den, og derfor stod den så dårlig.»

[…]

«Knapt 50 skritt lenger borte traff jeg et annet fruentimmer, som også bar et barn på ryggen og leide et ved hånden, og hvis historie var nettopp likedan: det eldste barn før ekteskapet, det yngste rett etter, og forgjeves leting etter en husmannsplass.»

[…]

(Tab. 1. Til § 5.) Uekte fødsler i forhold til 100 vielser årene 1831–1850.

|  |  |  |  |  |  |
| --- | --- | --- | --- | --- | --- |
| No. |  |  | No. |  |  |
| 1 | Nedre Borgesyssels provsti | 38,1 | 27 | Stavanger | 15,2 |
| 2 | Mellem Borgesyssels provsti | 19,9 | 28 | Karmsund | 10,5 |
| 3 | Vestre Borgesyssels provsti | 34,5 | 29 | Ryfylke | 17,3 |
| 4 | Øvre Borgesyssels provsti | 28,6 | 30 | Hardanger og Voss | 12,3 |
| 5 | Nedre Romerike | 29,7 | 31 | Sunnhordland | 14,3 |
| 6 | Kristiania stifts-provsti | 58,5 | 32 | Bergens stifts-provsti | 35 |
| 7 | Øvre Romerike, Odalen og Solør | 52,3 | 33 | Nordhordland | 7,8 |
| 8 | Østerdalen | 55,4 | 34 | Ytre Sogn | 41,4 |
| 9 | Hedemarken | 49 | 35 | Indre Sogn | 54,7 |
| 10 | Gudbrandsdalen | 49,7 | 36 | Sunnfjord | 12,2 |
| 11 | Toten og Valders | 25,6 | 37 | Nordfjord | 8,4 |
| 12 | Hadeland, Ringerike og Hallingdal | 28,5 | 38 | Søndre Sunnmøre | 11,3 |
| 13 | Kongsberg | 20,4 | 39 | Nordre Sunnmøre | 21,6 |
| 14 | Drammen | 25,6 | 40 | Romsdal | 47,3 |
| 15 | Jarlsberg | 21,9 | 41 | Nordmøre | 61,4 |
| 16 | Larvik | 25,6 | 42 | Fosen | 56,3 |
| 17 | Bamble og nedre Telemarken | 14,2 | 43 | Trondhjems stifts-provsti | 63 |
| 18 | Øvre Telemarken | 13,9 | 44 | Dalerne | 49 |
| 19 | Østre Nedenæs | 8,4 | 45 | Innherred | 37 |
| 20 | Vestre Nedenæs | 12,2 | 46 | Namdal | 32,9 |
| 21 | Robygdelaget | 9,5 | 47 | Helgeland | 45,5 |
| 22 | Kr-sands stifts-provsti | 26,4 | 48 | Salten | 32,2 |
| 23 | Mandal | 6,6 | 49 | Vesterålen og Lofoten | 45,8 |
| 24 | Lister | 5,6 | 50 | Senja | 41 |
| 25 | Dalerne | 8,5 | 51 | Tromsø stifts-provsti | 45,4 |
| 26 | Jæren | 13,4 | 52 | Vest-Finmarken | 25,8 |
|   |   |   | 53 | Øst-Finmarken | 27,9 |

 1857

**Ordforklaringar**

**merker**: måleining, 1 mark = 250 g

**innerster**: leigetakarar, underklassen på landsbygda